পাকিস্তানের হিন্দুকুশ এলাকায় উৎসস্থল হলেও তার জের পড়েছে উত্তর ভারতে। কম্পন অনুভূত হয়েছে আফগানিস্তানেও।
রিখটর স্কেলে কম্পনের মাত্রা ছিল ৬.৮। জানা গিয়েছে, পাকিস্তান ও আফগানিস্তান সীমান্ত এলাকার তাজাকিস্তানে ক্ষয়ক্ষতি বেশি হয়েছে। তবে সঠিক তথ্য এখনও পাওয়া যায়নি।
ভারতীয় সময় বিকেল ৩টে ৫৮ মিনিটে ভূমিকম্প হয়। কয়েক মিনিট স্থায়ী হয়েছিল বলে জানা গিয়েছে। ২০০ বর্গ কিলোমিটার এলাকা জুড়ে কম্পনের প্রভাব পড়েছে। 
নয়াদিল্লিতে ভূমিকম্পের জেরে মেট্রো চলাচল বন্ধ করে দিতে হয়। বিভিন্ন অফিস, বাড়ি থেকে আতঙ্কে রাস্তায় নেমে আসেন মানুষ।
রেডিও পাকিস্তান জানিয়েছে, সবথেকে বেশি কম্পন অনুভূত হয় পেশোয়ার, চিত্রাল, সোয়াত, গিলগিট, ফাইসালাবাদ এবং লাহোরে।